# Llista de personatges bíblics

El següent article mostra una llista dels personatges amb nom que apareixen en la Torà o Antic Testament.

## A
### Aaron

    germà major de Moisès i primer Summe Sacerdot d'Israel.

### Abdon

    dotzè jutge d'Israel.

### Abel

    el segon fill d'Adam.

### Abiassaf

    un fill de Corè, parent de Moisès que es rebel·là contra ell durant l'Èxode.

### Abiatar

    summe Sacerdot d'Israel en els temps del Rei David.

### Abidà

    fill de Madian i net d'Abraham.

### Abies de Judà

    segon rei de Judà.

### Abigail

    esposa de David.

### Abihú

    fill del Summe Sacerdot d'Israel Aaron. Va morir durant una celebració religiosa per haver ofès Jahvè.

### Abimael

    un dels nombrosos fills de Joctan, segon fill d'Éber.

### Abimèlec

    apareixen dos personatges que duen aquest nom:
* Abimèlec, rei de Guerar que va intentar posseir l'esposa d'Abraham.
* Abimèlec, el sisè jutge d'Israel.

### Abinadab

    s'anomenen dos Abinadab a l'Antic Testament
* Un és el germà gran del Rei David: Abinadab, germà de David.
* L'altre és el segon fill del primer rei d'Israel Saül: Abinadab, fill de Saül.

### Abiron

* Un fill d'Heliab i besnet de Rubèn, patriarca de la tribu de Rubèn. Junt amb el seu germà Datan i el quehatita Corè es van rebel·lar contra Moisès durant l'Èxode pel desert i van ser exterminats.
* El fill gran de Hiel el Betelita, que va morir prematurament a conseqüència de l'intent del pare de reconstruir Jericó

### Abisag

    l'última esposa del Rei David.

### Abital

    esposa del Rei David a Hebron i mare de Xefatià.

### Abner

    general en cap de l'exèrcit de Saül i cosí d'ell. Va lluitar per Ixbóixet, fill de Saül, durant la guerra entre Ixbóixet i David pel tron d'Israel fins que va mrir assassinat a traïció.

### Abraham

    patriarca dels hebreus.

### Absalom

    fill rebel del Rei David.

### Acab

    setè rei del Regne d'Israel.

### Acan

    protagonista negatiu de la presa de Jericó per part de Josuè.

### Acaz

    dotzè rei de Judà.

### Adà

    primera dona de Lèmec.

### Adà

    una hitita que seria la segona esposa d'Esaú.

### Adad

    rei dels edomites, escollit a la mort d'Huixam. Va vèncer als madianites al camp de Moab; la seva capital s'anomenava Avit.

### Adad

    últim hereu del Regne d'Edom.

### Adam

    el primer home.

### Adar

    escollit vuitè rei dels edomites a la mort de Baal-Hanan. La seva capital s'anomenava Paí, i la seva muller es deia Mehetabel. El seu fill Hadad es va rebel·lar contra Israel i després d'una guerra, el Regne d'Edom va ser ocupat pels hebreus.

### Adbeel

    fill d'Ismael i net d'Abraham.

### Adonies

    fill del Rei David.

### Adoram

    un dels nombrosos fills de Joctan, segon fill d'Éber.

### Agar (muller d'Abraham)

    esclava d'Abraham i mare del seu fill Ismael.

### Ahazià

* és el nom d'un rei de Judà (Ahazià de Judà)
* i d'un rei del Regne d'Israel (Ahazià d'Israel).

### Ahià

    dos homes de Déu apareixen amb aquest nom:
* El primer és un Summe Sacerdot d'Israel.
* El segon Ahià és un profeta d'Israel en els temps del Rei Salomó. Va profetitzar-li a Jeroboam que seria rei de 10 tribus d'Israel.

### Ahimèlec

    sacerdot d'Israel en temps del rei Saül a la població de Nob. Va acollir David que se n'anava a l'exili per temor a Saül. Poc després, el propi Saül l'assassinà per haver ajudat David.

### Ahinóam

    segona esposa del Rei David. Es van casar a Jizreel durant l'exili de David. Ja a Hebron, i amb David com a rei de Judà, els va néixer el seu únic fill Amnon.

### Ahiram

    fill del patriarca Benjamí i, per tant, net del patriarca Jacob.

### Aià

    fill de Sibon i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Aixbel

    fill del patriarca Benjamí i, per tant, net del patriarca Jacob

### Aixquenaz

    net de Jàfet i besnét de Noè.

### Alian

    fill de Xobal i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Almodad

    un dels nombrosos fills de Joctan, segon fill d'Éber. La tradició diu que va mesurar la terra amb cordes i el fa fundador d'una tribu de la zona d'Aràbia Feliç.

### Amalec

    fill d'Elifaz i la seva concubina Timnà, per tant, era net d'Esaú i besnet del patriarca Isaac. Els seus descendents formarien la tribu dels amalequites.

### Amasies

    novè rei de Judà.

### Amminadab

    avantpassat del Rei David.

### Amnon

    fill del Rei David que va violar la seva germana Tamar i va morir assassinat pel seu germà Absalom.

### Amon

    quinzè rei de Judà.

### Amram

    net del patriarca Leví i pare de Moisès.

### Anà

    hi ha dos Anà en una mateixa família, segons el Gènesi:
* Un fill de Seïr, un horita que s'instal·là a les terres d'Edom juntament amb la família d'Esaú, germà de Jacob. El seu fill el va anomenar Dixon.
* Un fill de Sibon i net de Seïr, per tant nebot de l'anterior. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.
Segons la tradició jueva es tracta de la mateixa persona, fruit de l'incest de son pare Sibon i la seva àvia paterna, la muller de Seïr.

### Aram

* Aram, fill de Sem i net de Noè.
* Un fill de Quemuel, nebot d'Abraham.
* Aram, un besnet del patriarca Judà (fill de Jacob).

### Aran

    dos personatges amb aquest nom Aran apareixen en el Gènesi:
* Un germà d'Abraham.

### Aran o Haran (hebreu: הָרָן בן-תָּרַח, Haran ben Térah‎; àrab

    Haran ibn Tarikh): fill de Tèrah i germà d'Abraham i Nacor. Els seus fills van ser Iscà i Lot i també tingué una filla, Milcà, que va ser muller del seu oncle Nahor. Va morir a Ur dels caldeus en vida del seu pare.
* Un fill de Dixan i net de Seïr, per tant nebot de l'anterior. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Ard

    net del patriarca Benjamí.

### Arelí

    fill de Gad i net del patriarca Jacob.

### Arfaxad

    net de Noè.

### Arida

    segons una llegenda, va ser l'esposa d'Issacar, fill del patriarca Jacob.

### Armoní

    fill de Saül i de Rispà, que va morir assassinat pels gabaonites.

### Arodí

    fill de Gad i net del patriarca Jacob.

### Asà

    tercer rei de Judà.

### Aser

    vuitè fill del patriarca Jacob i cap de la tribu d'Aser.

### Asriel

    besnet del patriarca Manassès, fill de Josep.

### Assenat

    dama egípcia a qui el faraó esposà amb Josep, el fill de Jacob, quan va ser nomenat regent del país del Nil. Se la suposa filla de Putifar. Van tenir dos fills, Manassès i Efraïm.

### Assir

    un fill de Corè, cosí de Moisès que es rebel·là durant l'Èxode.

### Assur

    fill de Sem i net de Noè. Fundador del país d'Assíria. Segons el Llibre de Jasher els seus fills es deien Mirus i Mokil, i van ser els ancestres dels assiris i els mesopotamis del nord.

### Atalia

    setena reina de Judà.

### Azarià

    desè rei de Judà.

## B
### Baal-Hanan

    escollit setè rei dels edomites a la mort de Xaül.

### Baanà

    cap de l'exèrcit d'Ixbóixet.

### Baixà

    tercer rei del Regne d'Israel.

### Basmat

* Basmat o Mahalat, filla d'Ismael i tercera esposa d'Esaú
* Basmat, filla del rei Salomó d'Israel

### Beerí

    un hivita que va ser el pare d'Oholibamà, primera esposa d'Esaú.

### Bela

    dos personatges duen aquest nom a la Bíblia:
* Un era el primer rei electe dels edomites, després d'organitzar-se com a regne. La seva capital s'anomenava Dinhaba.
* L'altre era un fill de Benjamí i, per tant, net del patriarca Jacob.

### Benammí (hebreu: עַמּוֹן בן-הָרָן, Ammôn ben Lot‎)

    fill de la relació entre Lot i la seva pròpia filla petita, així Lot era el seu pare i el seu avi. Benammí era germà de Moab, i avantpassat dels ammonites.

### Benjamí

    el més petit dels dotze fills de Jacob i fundador de la tribu de Benjamí.

### Bèquer

    dos Bèquer apareixen a l'Antic Testament:
* Un fill del patriarca Efraïm i net del patriarca Josep.
* Un fill de Benjamí i, per tant, net del patriarca Jacob.

### Betsabé

    cinquena esposa del Rei David.

### Betuel

    fill de Nahor i pare de Rebeca, esposa d'Isaac.

### Bilhà

    serventa de la segona esposa de Jacob, Raquel. Va mantenir relacions amb Jacob i va donar a llum a Dan i Neftalí, caps de dues de les tribus d'Israel.

### Bilhan

    fill d'Ésser i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Booz

    net de Naasson, el primer cap de la tribu de Judà i avi del Rei David.

### Buz

    un fill de Nahor, germà d'Abraham, i la seva esposa Mildà, neboda d'Abraham i del seu espòs.

## C
### Caín

El fill malvat d'Adam i Eva, que va assassinar el seu germà Abel per enveja.

### Cam

Fill de Noè.
    Canaan:
Canaan (en hebreu כנען בן-חָם Kənáan ben Hām i en àrab کنعان بن حام Kanān ibn Xam) és el fill primogènit de Cam i, per tant, net de Noè. Noè el va maleir i va dir que els seus descendents fossin esclaus de Jàfet i Sem perquè el seu pare Cam l'havia vist nu mentre estava begut. Els seus fills van ser Sidó i Het, considerats els avantpassats dels cananeus (jebuseus, amorites, guirgaixites, hivites, arquites, sinites, arvadites, semarites, hamatites), els habitants d'un territori que es va anomenar igualment Canaan, que no va tenir unitat política sinó que va estar format per dotzenes de ciutats estats.
    Carmí:
Apareixen dos personatges amb aquest nom:
* Un fill petit de Rubèn i, per tant, net del patriarca Jacob.
* El fill de Zabdí, net de Zèrah i besnet del patriarca Judà (fill de Jacob).
    Còrah:
Fill d'Esaú i la dona hivita Oholibamà.

### Corè

Un levita oncle de Moisès, que es va rebel·lar contra ell.

### Cuix

Primogènit de Cam i net de Noè.

## D

Dalila:
Muller filistea de Samsó, a qui va trair.

### Dan

Fill del patriarca Jacob i cap de la tribu de Dan.

### Datan

Fill d'Heliab i besnet de Rubèn, patriarca de la tribu de Rubèn. Junt amb el seu germà Abiron i el quehatita Corè es van rebel·lar contra Moisès durant l'Èxode pel desert i foren exterminats.

### Dèbora

Quarta jutgessa d'Israel.

### Dedan

Al Gènesi apareixen dos personatges anomenats Dedan:
* El segon fill de Ramà, net de Cuix i besnet de Cam, fill de Noè i germà Sabà.
* El segon fill de Jocxan i net d'Abraham, germà de Saba i pare d'Aixurim, Letuixim i Leümim, considerats els avantpassats dels aixurites, els letuixites i els leümmites, respectivament.

### Déu

Segons la Bíblia, és l'ésser superior, no humà, el Creador omnipotent, que representa el sagrat i que és el centre de la religió. També se l'anomena Jahvè o Elohim.

### Diclà

Un dels nombrosos fills de Joctan, segon fill d'Éber.

### Dina

L'única filla que va tenir el patriarca Jacob.

### Dixan

Fill de Seïr, un horita que s'instal·là a les terres d'Edom juntament amb la família d'Esaú, germà de Jacob. Els seus fills van ser Us i Aran.

### Dixon

Hi ha dos Dixon en una mateixa família, segons el Gènesi:
* Un fill de Seïr, un horita que s'instal·là a les terres d'Edom juntament amb la família d'Esaú, germà de Jacob. Els seus fills van ser Hamran, Eixban, Itran i Queran.
* Un fill d'Anà i net de Seïr, per tant nebot de l'anterior. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.
Segons la tradició jueva es tracta de la mateixa persona, fill de l'incest de son avi matern Seïr amb la seva filla Anà.

### Dumà

Fill d'Ismael i net d'Abraham.

## E
### Ebal

Apareixen dos personatges al Gènesi que cal no confondre:
* Un dels nombrosos fills de Joctan. Vegeu Obal
* Un fill de Xobal i net de Seïr, un horita. Es va instal·lar al regne d'Edom i va establir amistat amb els descendents d'Esaú, anomenats edomites, amb els quals va acabar per assimilar-se.

### Éber

Fill de Xèlah. Va refusar incorporar-se a la construcció de la Torre de Babel i la seva llengua, l'hebreu, no va canviar.

### Efà

Fill de Madian i net d'Abraham.

### Éfer

Fill de Madian i net d'Abraham.

### Efraïm

Fill del patriarca Josep i net del patriarca Jacob. Els seus descendents formarien la tribu d'Efraïm.

### Eglà

    quarta esposa del Rei David i mare el príncep Itream.

### Ehí

    fill del patriarca Benjamí i, per tant, net del patriarca Jacob.

### Ehud

    segon jutge d'Israel.

### Eixban

    fill de Dixon i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Elà

    quart rei del Regne d'Israel.

### Elam

    fill de Sem i net de Noè. Segons el Llibre de Jasher, els seus fills van ser Xuxan, Machul i Harmon.

### Elcanà

    un fill de Corè, parent de Moisès que es rebel·là durant l'Èxode.

### Elcanà

    pare del profeta Samuel

### Elcon

    un hitita que va ser el pare d'Adà, segona esposa d'Esaú i mare d'Elifaz, rei d'Edom.

### Eldaà

    fill de Madian i net d'Abraham.

### Eleazar

    tercer fill d'Aaron, successor del seu pare com a Summe Sacerdot d'Israel.

### Elí

    catorzè jutge d'Israel.

### Eliab

    primogènit de Jessè i, per tant, germà gran del Rei David. Va ingressar a l'exèrcit del rei d'Israel Saül. Un dia de campanya va rebre la visita del seu germà petit, David, que quan va arribar al campament, va demanar autorització per enfrontar-se al gegant Goliat que atemoria els hebreus. Eliab va presenciar atònit com David va derrotar el filisteu amb una fona i una pedra.

### Eliadà

    fill natural del Rei David.

### Elièzer

    segon fill de Moisès. Va visitar el seu pare quan estava acampat al peu del Mont Sinaí. Va tenir un únic fill anomenat Rehabià, que va ser cap d'una família molt nombrosa.

### Elièzer

    un profeta hebreu, fill de Dodaià, que va profetitzar contra el rei Josafat.

### Elifaz

    hereu d'Esaú i la hitita Adà al regne d'Edom.

### Elifèlet

    fill natural del Rei David

### Elixà

    net de Jàfet i besnet de Noè.

### Elixamà

    fill natural del Rei David

### Elixeba

    esposa d'Aaron, primer Summe Sacerdot d'Israel. Era filla d'Amminadab, de la tribu de Judà. Va ser la mare d'Eleazar, Summe Sacerdot d'Israel, Itamar, Nadab i Abihú.

### Elixua

    fill natural del Rei David

### Elon

Apareixen dos Elon a la Bíblia:
* Un fill de Zabuló i net del patriarca Jacob.
* Elon, l'onzè jutge d'Israel.

### Elsafan

    net de Quehat i, per tant, cosí-germà de Moisès. Durant l'Èxode, el profeta va designar-lo príncep dels quehatites a la mort d'Amram (Llibre dels Nombres. 3:30) i això va provocar la revelió de Corè, un dels caps quehatites. D'aquesta manera, Corè juntament amb els rubenites Datan i Abiron van reunir 250 membres del Sanedrí per prendre-li el poder al profeta Moisès i convertir-se en la casta regnant (Num. R. xviii. 2; Tan. l.c.; comp. Targ. pseudo-Jonathan, Num. xvi. 2). Jahvè però els va castigar; va esberlar el terra de les seves tendes i tots els conspiradors van morir.

### Enoix

Fill de Set i net d'Adam.

### Er

Primogènit de Judà i net del patriarca Jacob. Es va casar amb una dona cananea anomenada Tamar però va morir poc després del casament.

### Eran

Net del patriarca Efraïm i besnet del patriarca Josep.

### Erí

Fill de Gad i net del patriarca Jacob.

### Esaú

Primogènit d'Isaac i net d'Abraham. Va vendre els drets de primogenitura al seu germà bessó Jacob a canvi d'un plat de llenties.

### Esbon

Fill de Gad i net del patriarca Jacob.

### Ésser

Fill de Seïr, un horita que s'instal·là a les terres d'Edom juntament amb la família d'Esaú, germà de Jacob. Els seus fills van ser Bilhan, Zaavan i Jaacan.

### Eva

La primera dona.

### Ezequies

Tretzè rei de Judà.

## F
### Fares

* Un fill de Judà i net de Jacob.

## G
### Gàham

Fill de Nahor, germà d'Abraham, i la seva concubina Reüma.

### Galaad

Únic fill de Maquir i net de Manassès, fill de Josep. Els seus descendents formarien la tribu de Manassès.

### Gatam

Fill d'Elifaz, net d'Esaú i besnet del patriarca Isaac.

### Gedeó

Cinquè jutge d'Israel.

### Goliat

Un gegant filisteu que tenia atemorit tot l'exèrcit israelita en temps del rei d'Israel Saül. Va morir en un duel amb David.

### Gómer

Fill de Jàfet i net de Noè.

### Guerà

Fill del patriarca Benjamí i, per tant, net del patriarca Jacob.

### Guerxom

Fill de Moisès i Siporà.

### Guerxon

Primogènit de Leví i, per tant, net del patriarca Jacob

### Guèter

Fill d'Aram i besnet de Noè.

### Guní

Fill de Neftalí i, per tant, net del patriarca Jacob

## H
### Hadad

Dos personatges duen aquest nom:
* Hadad, fill d'Ismael i net d'Abraham.
* Hadad, fill de l'últim rei d'Edom que es va rebel·lar contra Salomó d'Israel.

### Haguí

Fill de Gad i net del patriarca Jacob.

### Haguit

Concubina del Rei David i mare d'Adonies, l'opositor del Rei Salomó.

### Haman

Segons el Llibre d'Ester, Haman era el fill d'Hamedata, descendent d'Agag, un rei Amalaquita. Apareix doncs com un enemic hereditari del poble jueu. Per els jueus, Haman és percebut com l'arquetipus del mal i l'antisemitisme.

### Hamran

Fill de Dixon i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Hamul

Fill de Peres i net del patriarca Judà.

### Hanoc

Hi ha tres Hanoc a la Bíblia:
* Hanoc fill de Caín.
* Hanoc fill de Madian i net d'Abraham.
* Hanoc, el primogènit de Rubèn i, per tant, net del patriarca Jacob.

### Hassàrmavet

Un dels nombrosos fills de Joctan, segon fill d'Éber.

### Havilà

Apareixen dos personatges amb aquest nom al Gènesi:
* Un és fill de Cuix i besnet de Noè.
* L'altre és un dels nombrosos fills de Joctan, segon fill d'Éber.

### Hazó

Fill de Quemuel, nebot d'Abraham.

### Hebron

Oncle de Moisès.

### Hèfer

Net de Maquir i besnet del patriarca Manassès, fill de Josep.

### Hèlec

Net de Maquir i besnet del patriarca Manassès, fill de Josep.

### Heliab

Fill de Pal·lú i net del patriarca Rubèn. Va tenir tres fills: Nemuel, Datan i Abiron. Aquests dos últims es rebel·larien contra Moisès i serien exterminats.

### Henoc

Pare de Matusalem, la tradició li atribuïa ser l'autor del Llibre d'Henoc.

### Hesron

A l'Antic Testament apareixen dues persones amb aquest nom:
* Un fill de Rubèn i, per tant, net del patriarca Jacob.
* Hesron, fill de Peres i net del patriarca Judà.

### Het

Fill de Canaan i besnet de Noè.

### Hobab

Fill de Jetró i cunyat de Moisès.

### Hoglà

Filla de Selofhad, pertanyent a la tribu de Manassès. Quan el seu pare va morir, com que només havia tingut filles, l'herència havia de passar als esposos. Moisès va dictar una llei que obligava a repartir-s'ho entre les dones, d'aquesta manera s'evitava que els béns passessin d'una tribu a una altra.

### Horí

Fill de Lotan i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Huixam

Tercer rei dels edomites. Era descendent de Teman, net d'Esaú, i va ser escollit rei després de la mort de Jobab.

### Huixim

Fill únic del patriarca Dan. Els seus descendents van formar la tribu de Dan.

### Hul

Fill d'Aram i besnet de Noè.

### Hupim

Fill del patriarca Benjamí.

## I
### Ibhar

    Fill natural del Rei David.

### Ibsan

    Desè jutge d'Israel.

### Idlaf

    Fill de Quemuel, nebot d'Abraham.

### Ieúix

    Fill d'Esaú i la dona hivita Oholibamà.

### Ièzer

    Net de Maquir i besnet del patriarca Manassès, fill de Josep.

### Irad

    Net de Caín.

### Isaac

    Segon fill, però designat hereu, d'Abraham.

### Iscà

    Filla d'Aran i neboda d'Abraham.

### Ishar

    Oncle de Moisès. Els seus fills van ser Corè, Nèfeg i Zicrí.

### Ismael

    Primogènit d'Abraham. Ell i la seva mare Agar (muller d'Abraham) van ser expulsats de la casa del seu pare.

### Issacar

    Cinquè fill del patriarca Jacob i cap de la tribu d'Issacar.

### Itamar

    Fill petit d'Aaron, primer Summe Sacerdot d'Israel.

### Itran

    Fill de Dixon i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Itream

    Fill del Rei David i la seva quarta esposa Eglà.

### Ixbac

    Fill d'Abraham, nat de la seva segona esposa Queturà. Quan van ser gran, Abraham el va obligar a abandonar les seves terres i buscar-se una família en terres llunyanes.

### Ixbóixet

    Fill i successor de Saül com a rei d'Israel.

## J
### Jaavan

    Fill d'Ésser i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Jabal

    Fill de Lèmec i Adà.

### Jacob

    Patriarca i pare dels caps de les dotze tribus d'Israel. Fill d'Isaac i net d'Abraham.

### Jàfet

    Fill de Noè.

### Jafia

    Fill natural del Rei David.

### Jahleel

    Fill del patriarca Zabuló.

### Jahseel

    Fill del patriarca Neftalí.

### Jaïr

    Vuitè jutge d'Israel.

### Jalam

    Fill d'Esaú i la dona hivita Oholibamà.

### Jamín

    Fill del patriarca Simeó.

### Jaquín

    Fill del patriarca Simeó.

### Javan

    Fill de Jàfet i net de Noè.

### Jeconies

    Dinovè rei de Judà.

### Jeftè

    Novè jutge d'Israel.

### Jehoaix

    Dotzè rei del Regne d'Israel.

### Jehonatan

    Primogènit de Guerxom i net de Moisès. Els seus descendents van ser sacerdots de la tribu de Dan en temps dels jutges d'Israel i fins a la deportació a Babilònia.

### Jehoram

    Novè rei del Regne d'Israel.

### Jehú

Designa dues persones:
* Jehú: Desè rei del Regne d'Israel;
* Jehú: Profeta menor

### Jemuel

Primogènit del patriarca Simeó.

### Jèrah

Un dels nombrosos fills de Joctan, segon fill d'Éber.

### Jèred

Fill de Mahalalel i net de Quenan.

### Jeroboam

Dos reis del Regne d'Israel van dur aquest nom:
* Jeroboam
* Jeroboam II

### Jessè

Pare del Rei David.

### Jésser

Fill del patriarca Neftalí.

### Jetró

Sogre de Moisès.

### Jetur

Fill d'Ismael i net d'Abraham.

### Joab

Nebot del Rei David i general en cap del seu exèrcit. A la mort de David, va donar suport a la candidatura del fill gran Adonies enfront de Salomó d'Israel, designat per David.

### Joahaz

És el nom d'un rei de Judà (Joahaz de Judà) i d'un del Regne d'Israel (Joahaz d'Israel).

### Joaix

Vuitè rei de Judà.

### Jobab

Diversos personatges del Gènesi duen aquest nom:
* Un dels nombrosos fills de Joctan, segon fill d'Éber.
* El segon rei electe dels edomites, que va ser escollit després de la mort de Bela. Era nat a Bosrà.

### Joctan

Segon fill d'Éber.

### Jocxan

Quart fill d'Abraham, nat de la seva segona esposa Queturà.

### Joiaquim

Divuitè rei de Judà.

### Jonatan

Primogènit de Saül, rei d'Israel.

### Joquèbed

Mare de Moisès.

### Joram

Cinquè rei de Judà.

### Josafat

Quart rei de Judà.

### Josep

Onzè fill del patriarca Jacob.

### Josies

Setzè rei de Judà.

### Josuè

Líder d'Israel durant la conquesta de Canaan.

### Jotam

Onzè rei de Judà.

### Jubal

Fill de Lèmec i Adà.

### Judà

Fill del patriarca Jacob i fundador de la tribu de Judà, de la qual van formar part el Rei David i Jesús de Natzaret.

## L
### Laban

Germà de Rebeca, l'esposa d'Isaac, i pare de Raquel i Lia, esposes de Jacob.

### Lèmec

Al Gènesi apareixen dos personatges anomenats Lèmec:
* Lèmec, descendent de Caín.
* Lèmec, el fill de Matusalem i pare de Noè.

### Leví

Tercer fill del patriarca Jacob, al qui el seu pare cedí els drets de sacerdoci.

### Lia

Primera esposa de Jacob.

### Libní

Fill primogènit de Guerxon i net del patriarca Leví. Va ser pare de Livní, pare Jahat, pare de Zimmà, pare de Joah, pare d'Idò, pare de Zèrah, que al seu torn va ser pare de Jeatrai.

### Lot

Fill d'Aran i nebot d'Abraham. La seva dona es va convertir en una estàtua de sal en veure la destrucció de Sodoma i Gomorra.

### Lotan

Fill de Seïr, un horita que s'instal·là a les terres d'Edom juntament amb la família d'Esaú, germà de Jacob. Els seus fills es deien Horí i Omam.

### Lud

Fill de Sem i net de Noè.

## M
### Maacà

Tres dones s'anomenen Maacà a la Bíblia:
* Una filla de Nahor, germà d'Abraham.
* Una concubina del Rei David i mare d'Absalom.
* L'esposa de Roboam, rei de Judà.

### Madai

Fill de Jàfet i net de Noè. Els seus fill van ser els ancestres dels mitanni, els manneus, els medes, els perses, els hindús i els kurds.

### Madian

Fill d'Abraham, nat de la seva segona esposa Queturà.

### Magog

Fill de Jàfet i net de Noè.

### Mahalalel

Fill de Quenan i net d'Enoix.

### Mahalat

Esposa d'Esaú i filla d'Ismael.

### Mahlà

Filla de Selofhad, pertanyent a la tribu de Manassès. Quan el seu pare va morir, com que només havia tingut filles, l'herència havia de passar als esposos. Moisès va dictar una llei que obligava a repartir-s'ho entre les dones, d'aquesta manera s'evitava que els béns passessin d'una tribu a una altra.

### Mahlí

Fill de Merarí i net del patriarca Leví. Mahlí va ser pare de Libní, pare de Ximí, pare d'Uzà, pare de Ximà, pare d'Haguià, que al seu torn va ser pare d'Assaià. Tots ells van servir com a sacerdots d'Israel.

### Maix

Fill d'Aram i besnet de Noè.

### Malchuth

Era una cananea que es convertí en la segona esposa d'Ismael, fill d'Abraham. Junt van tenir sis fills (Mixmà, Dumà, Masà, Hadad, Temà, Jetur, Nafix i Quedmà).

### Malquixua

Tercer fill del primer rei d'Israel Saül.

### Manàhat

Fill de Xobal i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Manassès

Apareixen dos Manassès a l'Antic Testament:
* El primer és el fill del patriarca Josep i net del patriarca Jacob, Manassès, fill de Josep
* El segon és el catorzè rei de Judà, Manassès de Judà

### Maquir

Fill del patriarca Manassès i una concubina cananea. Era doncs net del patriarca Josep. Maquir es va casar amb una dona anomenada Maacà i va ser pare de: Galaad; una filla, casada amb Hesron, de la tribu de Judà, Gueixur, Aram, Quenat, La seva dona ja tenia un fill en el moment de casar-se amb Maquir que aquest adoptà com a propi; Pèreix.

### Masà

Fill d'Ismael i net d'Abraham.

### Matusalem

Avi de Noè i el personatge que va morir més vell, amb 969 anys.

### Medan

Cinquè fill d'Abraham, nat de la seva segona esposa Queturà.

### Mefibóixet

Apareixen dos personatges amb aquest nom:
* Un Mefibóixet net de Saül, rei d'Israel, i hereu de la Casa de Saül.
* Un fill de Saül que va ser entregat com a sacrifici per David en ascendir al tron d'Israel.

### Mehuiael

Descendent de Caín.

### Mèixec

Fill de Jàfet i net de Noè.

### Menahem

Setzè rei del Regne d'Israel.

### Merab

Filla gran de Saül. Casada amb Adriel, el meholatita. Van tenir cinc fills que David va donar als gabaonites com a sacrifici.

### Merarí

Tercer fill del patriarca Leví.

### Meribah

Era una egípcia que es convertí en la primera esposa d'Ismael, fill d'Abraham. Junts van tenir cinc fills (Nabaiot, Quedar, Adbeel, Mabsam i Mahalat)

### Metuixael

Descendent de Caín.

### Mabsam

Fill d'Ismael i net d'Abraham.

### Micà

Fill de Mefibóixet i últim hereu de Saül, rei d'Israel.

### Mical

Filla petita del rei d'Israel Saül que va ser la primera esposa de David. Quan David va abandonar el palau reial, el seu pare la va fer casar amb un noble anomenat Paltí. Quan David va succeir Saül com a nou rei, Mical li va ser retornada com a esposa. La parella reial va viure a Hebron i a Jerusalem, on Mical va morir sense haver tingut descendència.

### Milcà

Apareixen dues dones amb aquest nom a l'Antic Testament:
* L'una és una neboda d'Abraham a qui també s'anomena Mildà.
* L'altra és una filla de Selofhad, pertanyent a la tribu de Manassès. Quan el seu pare va morir, com que només havia tingut filles, l'herència havia de passar als esposos. Moisès va dictar una llei que obligava a repartir-s'ho entre les dones, d'aquesta manera s'evitava que els béns passessin d'una tribu a una altra.

### Mildà

    Filla d'Aran, germà d'Abraham, i esposa de Nahor, l'altre germà d'Abraham.

### Míriam

    Germana de Moisès.

### Misraim

    Fill de Cam i net de Noè.

### Mixael

    Net de Quehat i, per tant, cosí-germà de Moisès.

### Mixmà

    Fill d'Ismael i net d'Abraham.

### Mixmí

    Fill de Guerxon, net de Leví i besnet del patriarca Jacob.

### Mizà

    Fill de Reuel i net d'Esaú.

### Moab

    Fill i alhora net de Lot, ja que va ser fruit de la relació de Lot i la seva pròpia filla gran.

### Moisès

    El profeta més important; alliberador de l'esclavatge a Egipte i guia del poble d'Israel durant l'Èxode.

### Muixí

    Fill de Merarí i net del patriarca Leví.

### Mupim

    Fill del patriarca Benjamí.

## N
### Naamà

    Filla de Lèmec i Sil·là.

### Naaman

    Net del patriarca Benjamí.

### Naasson

    Fill d'Amminadab. Moisès el va nomenar primer cap de la tribu de Judà.

### Nabal

    Espòs d'Abigail. Era una home groller que es va negar a ajudar David durant el seu exili. La seva dona va implorar als bandolers de David que li salvassin la vida, però va morir al cap de poc d'un atac de cor.

### Nadab

    Apareixen dos Nadab a la Bíblia:
* Un fill del Summe Sacerdot d'Israel Aaron que va morir durant una celebració religiosa per haver ofès Déu.
* Nadab, el segon rei del Regne d'Israel.

### Nafix

    fill d'Ismael i net d'Abraham.

### Nàhat

    fill de Reuel i net d'Esaú.

### Nahor

    Al llibre del Gènesi apareixen dos personatges amb aquest nom:
* Nahor, avi d'Abraham
* Nahor un germà d'Abraham.

### Natan

    Apareixen dos personatges que duen aquest nom:
* Un Natan profeta d'Israel dels temps de David i del Rei Salomó. Natan va reprendre el rei David per haver comès adulteri amb la dona d'un dels seus soldats herois i després fer-lo matar, i li va predir que el fill que havia engendrat amb aquella dona, Betsabé, moriria, com així va ser. El segon fill de la parella va ser Salomó. Natan va indicar-li al Rei David que en una visió, Jahvè li havia dit que no construís cap temple a Déu perquè ho faria un fill seu (en referència a Salomó). Després de la mort del rei, el mateix Natan va coronar rei a Salomó.
* Un Natan fill natural del Rei David. Segons l'Evangeli de Lluc va ser el pare de Matatà, un ancestre de Jesucrist.

### Nabaiot

Primogènit d'Ismael i net d'Abraham.

### Nèfeg

Dos personatges són citats amb el nom de Nèfeg:
* Un net de Quehat i, per tant, cosí-germà de Moisès.
* Un fill natural del rei David.

### Neftalí

Fill del patriarca Jacob.

### Nemuel

Fill d'Heliab i besnet del patriarca Rubèn. Els seus germans Datan i Abiron es van rebel·lar contra Moisès durant l'Èxode pel desert i van ser exterminats.

### Nimrod

Primogènit de Cuix. Va ser el primer cabdill de la Terra.

### Noà

Filla de Selofhad, pertanyent a la tribu de Manassès. Quan el seu pare va morir, com que només havia tingut filles, l'herència havia de passar als esposos. Moisès va dictar una llei que obligava a repartir-s'ho entre les dones, d'aquesta manera s'evitava que els béns passessin d'una tribu a una altra.

### Noè

Constructor de l'Arca per salvar-se del Diluvi Universal.

### Nun

Pare de Josuè, de la tribu d'Efraïm.

## O
### Obal

Un dels nombrosos fills de Joctan, segon fill d'Éber.

### Obed

Avi del Rei David.

### Ofir

Un dels nombrosos fills de Joctan, segon fill d'Éber.

### Ohad

Fill de Simeó i, per tant, net del patriarca Jacob.

### Oholibamà

Filla de l'hivita Beerí i esposa d'Esaú, germà del patriarca Jacob. Infantà Jenix, Jalam i Còrah.

### Oixea

Últim rei del Regne d'Israel. També és el nom de naixement de Josuè.

### Omam

Fill de Lotan i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Omar

Fill d'Elifaz, net d'Esaú i besnet del patriarca Isaac.

### Omrí

Sisè rei del Regne d'Israel.

### Onam

Un fill de Xobal i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Onan

    Segon fill del patriarca Judà. Es va casar amb la viuda del seu germà gran Er, una cananea anomenada Tamar, però Onan va morir poc després del matrimoni.

### Otniel

    Primer jutge d'Israel.

## P

    Pal·lú:Fill del patriarca Rubèn.

### Pècah

    Divuitè rei del Regne d'Israel.

### Pecahià

    Dissetè rei del Regne d'Israel.

### Pedaià

    Príncep de la Casa de David durant la deportació a Babilònia.

### Pèleg

    Fill primogènit d'Éber.

### Pildaix

    Fill de Quemuel, nebot d'Abraham.

### Pinhàs

    Tercer Summe Sacerdot d'Israel després del seu pare Eleazar, Summe Sacerdot d'Israel i el seu avi Aaron. Pinhàs va ser pare d'Abixua, pare de Buquí, pare d'Uzí, pare de Zerahià, pare de Meraiot, pare d'Azarià, pare d'Amarià, pare d'Ahitub, pare de Sadoc, pare de Xal·lum, pare d'Hilquià, pare d'Azarià, pare de Seraià, que al seu torn va ser pare del profeta Esdres.

### Put

    Fill de Cam i net de Noè. Els seus fills van ser, segons el Llibre de Jasher, Gebul, Hadan, Benah i Adan.

### Putifar

    Egipci que va comprar al patriarca Josep.

## Q
### Quedar

    Segon fill d'Ismael i net d'Abraham.

### Quedmà

    Últim fill d'Ismael i net d'Abraham.

### Quehat

    Segon fill de Leví i net del patriarca Jacob. Va ser l'avi de Moisès.

### Quemuel

    Un fill de Nahor amb Milcà i pare d'Aram, Quèssed, Hazó, Pildaix, Idlaf i Betuel.

### Quenan

    Fill d'Enoix i net de Set.

### Quenaz

    Fill d'Elifaz, net d'Esaú i besnet del patriarca Isaac. Antecessor dels quenazites, que s'integrarien a la tribu de Judà.

### Queran

    Fill de Dixon i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Quèssed

    Fill de Quemuel, nebot d'Abraham.

### Queturà

    Segona esposa d'Abraham.

### Quilab

    Fill del Rei David i la seva tercera esposa Abigail.

## R
### Rahab

    Esposa de Salmon, fill del primer cap de la tribu de Judà.

### Ramà

    Fill de Cuix i besnet de Noè.

### Raquel

    Segona esposa de Jacob. Filla de Laban. El seu pare va acollir un fugitiu Jacob que s'amagava del seu germà gran Esaú, que volia assassinar-lo. Jacob s'enamorà de Raquel però, seguint la tradició, Laban el va fer treballar set anys per aconseguir Lia, la filla gran, i després set anys més per a la segona filla, Raquel. Com que no podia quedar-se en estat, pressionà Jacob per mantenir relacions amb la seva serventa Bilhà, que li va donar els seus fills Dan i Neftalí. Finalment la pròpia Raquel va quedar en estat i va donar a llum dos nens: Josep i Benjamí. En el part del darrer no va superar els dolors i va morir.

### Rebeca

Esposa d'Isaac, fill d'Abraham i mare dels bessons Esaú i Jacob.

### Recab

Nomenat cap de l'exèrcit d'Ixbóixet durant la guerra posterior a la mort de Saül, Recab i Baanà van entrar a la cambra del rei d'Israel mentre feia la migdiada. El van decapitar i es van endur el cap dins una gerra cap a Hebron, on vivia el rei de Judà David. Aquest, en veure-ho, els va fer executar.

### Reú

Fill primogènit de Pèleg.

### Reuel

Fill d'Esaú i Mahalat.

### Reüma

Concubina de Nahor, germà d'Abraham.

### Rifat

Net de Jàfet i besnet de Noè.

### Rispà

Concubina de Saül amb qui va tenir dos fills: Armoní i Mefibóixet. Després de la mort de Saül, es va casar amb Abner.

### Roboam

Primer rei de Judà.

### Roix

Fill del patriarca Benjamí i, per tant, net del patriarca Jacob.

### Rubèn

Primogènit del patriarca Jacob. Cap de la tribu de Rubèn.

### Rut

Protagonista del Llibre de Rut i besàvia del Rei David.

## S
### Saba

Hi ha dos personatges que duen aquest nom:
* Un dels nombrosos fills de Joctan, segon fill d'Éber.
* El primogènit de Jocxan i net d'Abraham.

### Sabà

    Primogènit de Ramà, net de Cuix i besnet de Cam, fill de Noè. El seu germà és Dedan.

### Sabtà

    Fill de Cuix, net de Cam i besnet de Noè

### Sabtecà

    Fill de Cuix, net de Cam i besnet de Noè

### Salatiel

    Príncep hereu de la Casa de David durant la deportació a Babilònia.

### Salmon

    Fill de Naasson, el primer cap de la tribu de Judà.

### Salomó

    Rei d'Israel.

### Samlà

    Escollit cinquè rei dels edomites a la mort d'Adad. Era natural de Masrecà.

### Samsó

    Tretzè jutge d'Israel.

### Samuel (profeta)

    Últim jutge d'Israel.

### Sara

    Esposa d'Abraham.

### Saül

    Primer rei d'Israel.

### Sebà

    Fill de Cuix i besnet de Noè

### Sedecies

    Últim rei de Judà.

### Sefó

    Fill d'Elifaz, net d'Esaú i besnet del patriarca Isaac.

### Sefon

    Fill de Gad i net del patriarca Jacob.

### Seïr

    Un horita que s'assentà al Regne d'Edom d'Esaú, germà de Jacob, i va tenir el títol de duc. Els seus fills van ser: Lotan, Xobal, Sibon, Anà, Dixon, Ésser, Dixan i la seva filla, de nom Timnà en honor d'una filla d'Esaú del mateix nom.

### Selofhad

    Un membre de la tribu de Manassès, besnet de Maquir. Només va tenir filles i quan ell va morir, l'herència havia de passar als esposos de les filles. Moisès va dictar una llei que obligava a repartir-s'ho entre les dones, d'aquesta manera s'evitava que els béns passessin d'una tribu a una altra.

### Sem

    Fill de Noè i avantpassat dels semites.

### Sèrah

    Era membre de la tribu d'Aser. Ella mostrà a Moisès on estaven dipositades les despulles del patriarca Josep per tal que poguessin ser tretes d'Egipte i enterrades a Nablús, tal com volia Josep.

### Sèred

    Fill de Zabuló i net del patriarca Jacob.

### Serug

    Besavi d'Abraham.

### Set

    Tercer fill d'Adam i Eva.

### Sibà

    Un criat de Saül que va salvar Mefibóixet, l'hereu al tron, enmig de la guerra entre Ixbóixet i David pel poder a Israel.

### Sibon

    Fill de Seïr, un horita que s'instal·là a les terres d'Edom juntament amb la família d'Esaú, germà de Jacob. Els seus fills es deien Aià i Anà.

### Sidó

    Fill de Canaan i besnet de Noè.

### Sil·là

    Segona muller de Lèmec.

### Simeó

    Segon fill del patriarca Jacob.

### Siporà

    Esposa de Moisès. Filla d'un sacerdot madianita anomenat Jetró, era la gran de set germanes. Un dia s'estava discutint amb uns pastors forans quan va arribar un egipci que la va defensar; l'home era Moisès, un hebreu d'Egipte. Moisès es va quedar a viure a la casa de Jetró i poc després es va casar amb Siporà i van tenir un fill anomenat Guerxom.
Molts anys després, Siporà i el seu fill van acompanyar Moisès de retorn a Egipte, on van viure en primera persona les deu plagues d'Egipte, l'alliberament dels hebreus i el pas del Mar Roig. Posteriorment, Siporà i Guerxom van tornar a casa de Jetró. Segons l'Èxode, va visitar Moisès mentre estava acampat al peu del Mont Sinaí.

### Sitrí

Net de Quehat i, per tant, cosí-germà de Moisès.

### Sóhar

Fill de Simeó i, per tant, net del patriarca Jacob.

## T
### Tàhaix

Fill de Nahor, germà d'Abraham, i la seva concubina Reüma.

### Tàhan

Fill del patriarca Efraïm i net del patriarca Josep.

### Tamar

Apareixen tres Tamar a l'Antic Testament:
* Tamar, la nora i alhora concubina del patriarca Judà.
* Tamar, una filla del Rei David.
* La filla d'Absalom i, per tant, neta del Rei David.

### Tarsís

Net de Jàfet i besnet de Noè.

### Tèbah

Fill de Nahor, germà d'Abraham, i la seva concubina Reüma.

### Temà

Fill d'Ismael i net d'Abraham.

### Teman

Primogènit d'Elifaz i net d'Esaú. Va succeir el seu pare com a rei dels edomites.

### Tèrah

Pare d'abraham.

### Timnà

Al Gènesi, hi ha una mare i la seva filla que comparteixen nom:
* La concubina d'Elifaz, fill d'Esaú i net d'Isaac. De les seves unions en va néixer el seu fill Amalec, antecessor dels amalequites, i una filla seva anomenada com la seva mare, Timnà.

### Tiràs

Fill de Jàfet i net de Noè. Els seus fills van ser els ancestres dels tracis, els gots, els juts i els teutons.

### Tirsà

Filla de Selofhad, pertanyent a la tribu de Manassès. Quan el seu pare va morir, com que només havia tingut filles, l'herència havia de passar als esposos. Moisès va dictar una llei que obligava a repartir-s'ho entre les dones, d'aquesta manera s'evitava que els béns passessin d'una tribu a una altra.

### Tobies

Personatge del Llibre de Tobies. Fill de Tobit.

### Tobit

Personatge del Llibre de Tobies. Pare de Tobies.

### Togarmà

Net de Jàfet i besnet de Noè.

### Tolà

Setè jutge d'Israel.

### Tubal

Fill de Jàfet i net de Noè.

### Tubal-Caín

Assassí de Caín.

## U
### Uries

Uries l'hitita va ser un d'Els Trenta herois de David i el primer espòs de Betsabé, abans que el rei David el matés per a casar-se amb ella. Una vegada, el rei David va veure una dona a Jerusalem anomenada Betsabé i se'n va enamorar. Va emportar-se-la cap al palau i va jeure amb ella. Poc després Betsabé va dir-li que estava embarassada i que estava casada amb Uries. Aleshores, David el va posar a primera línia de l'exèrcit d'Israel i va donar ordres als altres soldats que s'allunyessin d'ell a la batalla, perquè quedés sol front l'enemic. Uries va morir i així David es va poder casar amb Betsabé. El profeta Natan va reprendre durament a David, explicant-li la paràbola de l'home ric i l'home pobre. Va predir la mort primerenca del fill que esperava.

### Us

En el Gènesi es citen tres homes amb aquest nom:
* Un fill d'Aram i besnet de Noè.
* El primogènit de Nahor, germà d'Abraham, i la seva esposa Mildà, neboda d'Abraham i del seu espòs.
* Un fill de Dixan i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Uzal

Un dels nombrosos fills de Joctan, segon fill d'Éber.

### Uziel

Oncle de Moisès. Els seus fills són Mixael, Elsafan i Sitrí.

## X
### Xal·lum

Quinzè rei del Regne d'Israel.

### Xamgar

Tercer jutge d'Israel.

### Xammà

Fill de Reuel i net d'Esaú.

### Xammua

Fill natural del Rei David.

### Xaül

En el Gènesi apareixen dos personatges amb aquest nom:
* Un Xaül va ser escollit sisè rei dels edomites a la mort de Samlà. Era natural de Rehobot-Annahar.
* El fill petit de Simeó i, per tant, net del patriarca Jacob, també s'anomenava Xaül.

### Xefatià

Fill del Rei David i la seva concubina Abital.

### Xefí

Un fill de Xobal i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Xelà

Tercer fill de Judà i net del patriarca Jacob. El seu germà gran Er es va casar amb una cananea anomenada Tamar però es va morir. Llavors, l'altre germà Onan s'hi va casar però també va morir prematurament. Aleshores, seguint la tradició, Xelà havia de casar-se amb Tamar però el seu pare Judà va al·legar la joventut de Xelà per negar-se a casar-lo amb una dona que creia maleïda. Anys més tard, Xelà apareix com un dels hebreus que van traslladar-se amb Jacob i tota la família a Egipte. Allà va tenir els seus fills:
* Er, fundador de Lecà
* Ladà, fundador de Mareixà, i antecessor dels habitants de Betaixbea
* Joquim
* Cozebà
* Joaix
* Saraf, que van dominar Moab i Jaixuví-Lèhem
Aquests eren terrissers i habitaven a Netaïm i Guederà. Vivien prop del rei, ocupats en el seu servei.

### Xèlah

Fill d'Arfaxad i besnet de Noè.

### Xèlef

Un dels nombrosos fills de Joctan, segon fill d'Éber.

### Xemidà

Net de Maquir i besnet del patriarca Manassès, fill de Josep.

### Xèquem

    Net de Maquir i besnet del patriarca Manassès, fill de Josep.

### Xil·lem

    Fill de Neftalí i, per tant, net del patriarca Jacob.

### Ximà

    Tercer fill de Jessè i, per tant, germà gran del Rei David. Va ingressar a l'exèrcit del rei d'Israel Saül. Un dia de campanya rebé la visita del seu germà petit, David, que quan va arribar al campament, va demanar autorització per enfrontar-se al gegant Goliat que atemoria els hebreus. Ximà va presenciar atònit com David va derrotar el filisteu amb una fona i una pedra.

### Xobab

    Fill natural del Rei David.

### Xobal

    Fill de Seïr, un horita que s'instal·là a les terres d'Edom juntament amb la família d'Esaú, germà de Jacob. Els seus fills foren Alian, Manàhat, Ebal, Xefí i Onam.

### Xúah

    Fill d'Abraham, nat de la seva esposa Queturà. Quan van ser gran, Abraham el va obligar a abandonar les seves terres i buscar-se un família en terres llunyanes.

### Xuní

    Fill de Gad i net del patriarca Jacob.

### Xutèlah

    Fill del patriarca Efraïm.

## Z
### Zaavan

    Fill d'Ésser i net de Seïr, un horita. Es van instal·lar al regne d'Edom i van establir amistat amb els descendents d'Esaú, anomenats edomites, amb els quals van acabar per assimilar-se.

### Zabdí

    Fill únic de Zèrah, net de Judà i besnet del patriarca Jacob. Va néixer a Egipte.

### Zabuló

Desè fill del patriarca Jacob. Cap de la tribu de Zabuló.

### Zacarià

    Catorzè rei del Regne d'Israel.

### Zèrah

    Hi ha dos Zèrah a l'Antic Testament:
* Un Zèrah fill de Judà, amb Tamar
* Un fill de Reuel (o Jetró)

### Zabbai

Fill o descendent de Bebai, casat amb un dona estrangera. Esdres el va obligar a repudiar a la seva muller.

## Referències

* ↑ Gènesi (11:10, 26) i (11:27, 29)
* ↑ Gènesi, capítol dinou,
* ↑ Gènesi capítol novè
* ↑ Gènesi capítol desè
* ↑ Gènesi capítol vint-i-cinquè
* ↑ biblija.net
* ↑ Gènesi 22:20-22